1. **Tokod Nagyközség Önkormányzata**
2. ***PÁLYÁZATOT***

hirdet a tulajdonát képező Tokod, 535/4 helyrajzi számú épület (kivett iskola, udvar) nyilvános versenytárgyalás útján történő eladására

1. **1. A pályázatot kiíró neve, székhelye:**
2. Tokod Nagyközség Önkormányzata, 2531 Tokod, Kossuth Lajos utca 53.
3. **2. Pályázat célja:** önkormányzati tulajdonú ingatlan értékesítése
4. **3. A pályázat jellege:** nyilvános

**4. Az ingatlan adatai:**

**Cím :** Tokod, Határ út („címképzés alatt”)

**Helyrajzi szám :** 535/4 hrsz.

**Ingatlan területe :** 2667 m2

**Épület alapterülete: 1.sz. melléklet**

**Minimum eladási ár :** 143.800.000 Ft

**Licitlépcső :** 500.000 Ft

Pályázati biztosíték : 5.000.000 Ft

**5. Pályázati feltételek:**

- A nemzeti vagyonról szóló 2011. évi CXCVI. törvény (Nvtv.) 13. § (2) bekezdésének megfelelően nemzeti vagyon tulajdonjogát átruházni természetes személy vagy átlátható szervezet részére lehet. A pályázatot benyújtó szervezetnek cégszerűen aláírt módon nyilatkoznia kell az Nvtv. 3. § (1) bekezdésben foglaltakról, vagyis az átláthatóságról. A valótlan nyilatkozat alapján kötött szerződés semmis.

**A pályázathoz csatolni kell:**

- a 30 napnál nem régebbi eredeti cégkivonatot és aláírási címpéldányt bemutatni,

- gazdasági társaság csak a törvényes képviselője vagy a Ptk. előírásainak megfelelő meghatalmazással rendelkező meghatalmazottja útján vehet részt a pályázaton.

**6. Az ajánlatok benyújtásának módja:** az ajánlatok benyújthatók személyesen (Polgármesteri Hivatal 2531 Tokod, Kossuth Lajos utca 53.) vagy postai úton (Tokod Nagyközség Önkormányzata, 2531 Tokod, Kossuth Lajos utca 53.). Az ajánlatot zárt borítékban kell benyújtani, melynek minden oldalát aláírással kell ellátni. A borítékon fel kell tüntetni: „Pályázati ajánlat a Tokod belterület 535/4 hrsz. ingatlan megvételére”

**7. A pályázatok elbírálásának szempontja:** A pályázat nyertese az az ajánlattevő lesz, aki a pályázati feltételeknek megfelel és összességében a legelőnyösebb, legnagyobb ajánlatot teszi. Amennyiben azonos összeggel kerül benyújtásra több pályázat, és azok ajánlata a legkedvezőbb, akkor a Képviselő-testület felhatalmazásával a polgármester előtt írásban újbóli ajánlatot tehetnek az azonos ajánlatot adók mindaddig, amíg nem lesz egy kedvező ajánlat.

A pályázat nyertesével az adásvételi szerződést legkésőbb az elbírálást követő 90. napon belül köti az Önkormányzat. A kiíró csak a pályázat nyertesével - vagy annak visszalépése esetén a második legelőnyösebb, legnagyobb ajánlatot tevő személlyel köt szerződést.

**8. Az ajánlatok benyújtásának határideje: 2025. március 26. 12.00 óra**

A postai úton feladott pályázatoknak ezen időpontig be kell érkezniük.

**9. A pályázati ajánlat bontásának időpontja: 2025. március 31. 16 óra 45 perc.**

**10. Az ajánlat minimális tartalmi elemei a következők:**

- pályázó neve, címe,

- a pályázónak nyilatkoznia kell arra vonatkozóan, hogy elfogadja-e a pályázati feltételeket,

- a pályázónak egyértelműen nyilatkoznia kell az ingatlanért felkínált vételár nagyságáról (egyösszegű megajánlást kér a kiíró), finanszírozás formájáról.

**11. Pályázati biztosíték:** A pályázaton azon ajánlattevő vehet részt, aki a pályázati biztosítékot Tokod Nagyközség Önkormányzata Raiffeisen Banknál vezetett 12025000-00201486-00100004 sz. bankszámlájára megfizette.

A pályázati biztosíték a pályázati felhívás visszavonása, az ajánlatok érvénytelenségének megállapítása esetén, valamint a pályázatok elbírálása után - a 11.1. pontban meghatározott kivételektől eltekintve - a pályázati kiírásban meghatározottak szerint visszafizetésre kerül.

11.1. Nem jár vissza a biztosíték, ha

• az ajánlattevő a pályázat benyújtását követően, de az eredményhirdetést megelőzően vonta vissza ajánlatát,

• a szerződéskötés meghiúsulása az ajánlattevőnek felróható vagy az ő érdekkörében felmerült más okból hiúsult meg.

A pályázati biztosíték - a 11.1. pontban meghatározott esetek kivételével - a pályázatok elbírálását követő 5 munkanapon belül kerül visszafizetésre.

**12. A pályázati eljárásra vonatkozóan további információ szerezhető:** Tokodi Polgármesteri Hivatal műszaki irodáján személyesen vagy telefonon: 06-33-505-110/16-os mellék, 06-30-572-2779

**12. Pályázatok elbírálása:**

A benyújtott pályázatokat tartalmi és formai szempontból ellenőrizzük. A pályázat nyertese a legkedvezőbb ajánlatot tevő pályázó, akivel az Önkormányzat adás-vételi szerződést köt.

**13. Egyéb információ:**  
- Az ingatlan igény szerint, a kiíróval egyeztetett időpontban megtekinthető.

- Az Önkormányzat fenntartja magának a jogot, hogy a pályázati eljárást indokolás nélkül eredménytelennek nyilváníthatja.

- Felhívjuk a pályázók figyelmét, hogy a nemzeti vagyonról szóló 2011. évi CXCVI. törvény 14.§ (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

- Az adásvételi szerződésben rögzítésre kerül, hogy az ingatlan értékesítése a jelenlegi műszaki és jogi állapotban történik.

- A tulajdonjog változás ingatlan-nyilvántartásban történő átvezetésének költségei a vevőt terhelik.

- A pályázati eljárásban csak olyan természetes vagy jogi személy, jogi személyiség nélküli gazdasági társaság vehet részt pályázóként, aki vállalja, hogy az Önkormányzattal szemben bármilyen jogügyletből kifolyó lejárt tartozását legkésőbb a pályázatok benyújtásának határidejéig teljes egészében kiegyenlíti. Ennek elmaradása esetén a pályázót ki kell zárni a pályázati eljárásból.

- A határidőn túl érkezett pályázatokat a kiíró érvénytelennek minősíti.

Tokod, 2025. február 19.

Bánhidi László

polgármester

1. sz. melléklet

|  |  |
| --- | --- |
| **Alapterület kimutatás - ingatlanforgalmi** | |
| **szakvélemény alapján** |  |
| **Főépület-földszint** |  |
| **Helyiség** | **Nettó terület (m2)** |
| szélfogó | 4,90 m2 |
| aula | 53,50 m2 |
| tanterem | 35,16 m2 |
| tanterem | 64,40 m2 |
| tanári | 64,30m2 |
| igazgatói iroda | 17,00 m2 |
| konyha | 9,70 m2 |
| technika terem | 14,00 m2 |
| titkárság | 20,76 m2 |
| lépcsőház | 11,20 m2 |
| tároló | 2,00 m2 |
| mosdó | 3,50 m2 |
| férfi WC | 8,80 m2 |
| gépészet | 23,50 m2 |
| **Összesen** | **332,72 m2** |
|  |  |
| **Főépület-emelet** |  |
| **Helyiség** | **Nettó terület (m2)** |
| tanterem | 54,40 m2 |
| tanterem | 54,40 m2 |
| tanterem | 60,90 m2 |
| könyvtár | 35,90 m2 |
| közlekedő | 62,30m2 |
| mosdó | 4,60 m2 |
| női WC | 8,80 m2 |
| tanári WC | 1,80 m2 |
| **Összesen** | **283,10 m2** |
|  |  |
| **Melléképület** |  |
| **Helyiség** | **Nettó terület (m2)** |
| melléképület | 33,24m2 |
| melléképület | 110,44 m2 |
| bővítmény | 140,00 m2 |
| **Összesen** | **283,68m2** |